5. ทรัพย์สินที่ใช้ในการประกอบธุรกิจ

5.1 ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจนั้น

มีรายละเอียดดังต่อไปนี้

  -------------------------- --------------- ------------ ------------ ----------- ------------
                             เนื้อที่            มูลค่าตามบัญชี   ราคาประเมิน   ลักษณะ       การค้ำประกัน

  สินทรัพย์ถาวร                 (ไร่-งาน-ตรว.)   (ล้านบาท)     (ล้านบาท)     กรรมสิทธิ์     วงเงินกู้

                                                                                   (ล้านบาท)

  ที่ดินและส่วนปรับปรุงที่ดิน         1,828-3-77.5    1,252.08     1,729.67     เป็นเจ้าของ   617.74

  อาคารและสิ่งปลูกสร้าง                          366.89       281.05       เป็นเจ้าของ   

  เครื่องจักรและอุปกรณ์                           2.07         -            เป็นเจ้าของ   

  เครื่องตกแต่งสำนักงาน                          0.22         -            เป็นเจ้าของ   

  เครื่องใช้สำนักงานและเครื่องมือ                   1.41         -            เป็นเจ้าของ   

  ยานพาหนะ                                   4.22         -            เป็นเจ้าของ   

  สินทรัพย์ระหว่างก่อสร้าง                         14.74        -            เป็นเจ้าของ   

  สินทรัพย์เพื่อขาย                                                                     

  - คันทรีโฮม                  40-1-49.10      93.27        130.40       เป็นเจ้าของ   19.42

  - แฮมเล็ท                   17-2-37.10      98.03        108.57       เป็นเจ้าของ   85.02

  - อาคาพาณิชย์                0-2-79.10       24.77        38.00        เป็นเจ้าของ   1.31

  - สินทวีพาร์ค                 3-1-34.33       32.54        32.54        เป็นเจ้าของ   2.82

  - สินทวีการ์เด้น               27-3-81         76.32        110.65       เป็นเจ้าของ   23.25

  - อื่นๆ                                      0.50         420.16       เป็นเจ้าของ   

  รวม                        1,918-3-58.13   1,967.06     2,851.04                 749.56
  -------------------------- --------------- ------------ ------------ ----------- ------------

หมายเหตุ :

1.  สินทรัพย์ที่นำไปค้ำประกันวงเงินกู้ 749.56 ล้านบาท นอกจากที่ดิน
    บริษัทยังนำสินทรัพย์ในส่วนที่เป็นอาคารและ สิ่งปลูกสร้างมูลค่าตามบัญชีจำนวน 131.50
    ล้านบาทมาค้ำประกันด้วย

2.  ราคาประเมินโดย บริษัทไทยประเมินราคา ไวเกอร์ส (ไทยแลนด์) จำกัด
    เมื่อระหว่างเดือนมิถุนายน-กรกฎาคม 2542
    ซึ่งราคาประเมินที่ดินและอาคารดังกล่าวได้ปรับตามมูลค่างานที่ได้ส่งมอบให้ลูกค้าแล้ว ณ 31
    ธันวาคม 2543

5.2 บริษัทและบริษัทย่อยไม่มีสินทรัพย์ไม่มีตัวตนในการประกอบธุรกิจ ไม่ว่าจะเป็นสิทธิบัตร สัมปทาน
ลิขสิทธิ์ หรือเครื่องหมายการค้า

5.3 นโยบายการลงทุนในบริษัทย่อยและบริษัทร่วม

ตั้งแต่อดีตจนถึงปัจจุบันบริษัทได้ลงทุนในบริษัทย่อยทั้งสิ้น 4 บริษัท และบริษัทร่วมทั้งสิ้น 3 บริษัท
โดยประเภทธุรกิจที่บริษัทจะลงทุนด้วยจะเป็นธุรกิจที่สนับสนุนธุรกิจอสังหาริมทรัพย์ที่เป็นธุรกิจหลักของบริษัท
เพื่อสามารถตอบสนองนโยบายของประเทศที่กำหนดพื้นที่ชายฝั่งทะเลตะวันออกให้เป็นฐานเศรษฐกิจอุตสาหกรรมและสังคมแห่งใหม่เพื่อสนับสนุนการกระจายความเจริญออกจากกรุงเทพมหานครไปสู่ส่วนภูมิภาคอย่างเป็นระบบ
ที่ผ่านมาบริษัทได้ร่วมทุนเพื่อดำเนินธุรกิจโรงเรียนนานาชาติ ภายใต้การบริหารงานโดย บริษัท
เอ็มบีเอฟ อีสเทอร์น สตาร์ อินเตอร์เนชั่นแนล จำกัด และลงทุนใน บริษัท อีสเทอร์น สตาร์
รีสอร์ท จำกัด เพื่อดำเนินธุรกิจสันทนาการ คือ ธุรกิจสนามกอล์ฟ คลับเฮ้าส์ ศูนย์กีฬา
และธุรกิจใหม่ศูนย์ประชุมรีสอร์ท และร่วมทุนกับบริษัทสิงค์โปร์เพื่อดำเนินธุรกิจอสังหาริมทรัพย์ให้เช่า
เช่น อพาร์ทเม้นท์ และบ้านเดี่ยวระดับหรูในบริเวณสนามกอล์ฟ อีสเทอร์น สตาร์ คันทรี คลับ แอนด์
รีสอร์ทในนามบริษัท ซีสตาร์ พร็อพเพอร์ตี้ส์ จำกัด และร่วมทุนกับโรงพยาบาลพร้อมมิตร
เพื่อดำเนินธุรกิจโพลีคลีนิค ภายใต้บริษัท พร้อมมิตร อีสเทอร์น สตาร์ เฮลท์แคร์ จำกัด
แม้ปัจจุบันโพลีคลีนิคจะปิดดำเนินกิจการชั่วคราวเนื่องจากสภาพเศรษฐกิจไม่เอื้ออำนวยต่อการลงทุน
แต่ก็เป็นการแสดงให้เห็นนโยบายการร่วมทุนของบริษัทเพื่อจัดทำให้พื้นที่บริเวณฝั่งทะเลตะวันออกเป็นชุมชนเมืองที่น่าอาศัยพร้อมสิ่งอำนวยความสะดวกในทุกๆ
ด้าน ในส่วนการกำหนดสัดส่วนเงินลงทุน
และนโยบายการบริหารงานในบริษัทนั้นจะขึ้นอยู่กับความสามารถในการลงทุน
ความสามารถในการบริหารและความเชี่ยวชาญในธุรกิจเป็นหลัก กล่าวคือ
เพื่อให้บริษัทมีขอบเขตอำนาจในการควบคุมหรือมีส่วนร่วมในการกำหนดนโยบายที่สำคัญต่อการดำเนินธุรกิจ
สัดส่วนการลงทุนขั้นต่ำที่บริษัทได้ลงทุนมาคือ อัตราร้อยละ 40 ขึ้นไป
ส่วนอำนาจในการบริหารงานถ้าบริษัทไม่มีความเชี่ยวชาญในธุรกิจเช่น โรงเรียนนานาชาติ
หรือโพลีคลีนิค
บริษัทจะส่งตัวแทนของบริษัทไปเป็นกรรมการในบริษัทร่วมทุนแทนการเข้าไปบริหารงานโดยตรง